Diari Oficial de la Generalitat Valenciana


Sumari del DOGV 3416, del 20-01-1999 (1998/10320)

Expedient número A-DAFP-465/98. Notificació a les persones interessades en l'expedient de requeriment de pagament de dèbits patrimonials i advertiment de llançament.
---------------------------------------------------------------------------------------------------------------------------------------------------------------------

### Dades del document

Número de DOGV
:   3416

Data del DOGV
:   20-01-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10080


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número A-DAFP-465/98. Notificació a les persones interessades en l'expedient de requeriment de pagament de dèbits patrimonials i advertiment de llançament. [1998/Q10861]
  
 De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica a l'interessat en l'expedient A-DAFP-465/98, després d'haver intentat practicar la notificació, i no haver-se trobat les persones interessades en el dit domicili, que el director d'Administració de Patrimoni de l'Institut Valencià d'Habitatge, SA, ha dictat el següent:
  
Requeriment de pagament de dèbits patrimonials i advertiment de llançament.
  
Vist el certificat del deute pendent de data 15 d'octubre de 1998, acreditatiu de la manca de pagament de quantitats vençudes respecte de l'habitatge i adjudicatari que a continuació es menciona:
  
Expedient número: A-DAFP-465/98.
  
Dades de l'adjudicatari:
  
- Cognoms: Navarro Ruiz.
  
- Nom: Esteban.
  
Dades de l'habitatge:
  
- Codi de l'habitatge: 03/0001/0165.
  
- Adreça: carrer del Pare Cerdà, 2, 2, dreta.
  
- Localitat: Alacant.
  
- Província: Alacant.
  
- Règim de cessió: arrendament.
  
Atés que d'acord amb l'esmentada certificació, resulteu deutor de les quantitats vençudes i expressades en aquesta i que ascendeixen a 9.980 pessetes.
  
Atés que l'import de les quantitats que deveu constitueixen ingressos del Patrimoni de Promoció Pública de la Generalitat Valenciana, i l'administració de la qual competeix a l'Institut Valencià d'Habitatge, SA, segons disposa el Decret 118/1988, de 29 de juliol.
  
Vist el que estableix l'article 30.1 del Reial Decret 2.960/1976, de 12 de novembre, sobre Text Refós de legislació d'habitatges de protecció oficial, i articles 138.1 i 142 del Decret 2.114/1968, de 24 de juliol, sobre Reglament d'Habitatges de Protecció Oficial, sobre regulació del procediment administratiu de desnonament per falta de pagament.
  
El director d'Administració del Patrimoni de l'Institut Valencià d'Habitatge, SA, en ús de les facultats atribuïdes per l'article 43.2 de la Llei de la Generalitat Valenciana 6/1993, de 31 de desembre, i de l'escriptura de subapoderament atorgada davant del notari de València, el senyor Antonio Soto Bisquert, en data 15 de gener de 1996, al número 94 del seu protocol i inscrita en el Registre Mercantil en data 14 de febrer de 1996, i l'acta de referència de 3 de desembre de 1996, resol:
  
Primer
  
Requerir el senyor Esteban Navarro Ruiz perquè en el termini màxim de 10 dies hàbils, comptadors des de l'endemà de la recepció d'aquesta notificació, es persone prèviament en hores d'atenció al públic a les oficines del Institut Valencià d'Habitatge, SA, situades al carrer de Girona, 4, d'Alacant, i efectue el pagament del total que es deu.
  
El pagament aïllat d'algun dels rebuts no extingirà l'obligació del pagament de la resta que es deu, ni suspén el procediment.
  
Segon
  
Advertir-vos que, si no compliu amb el requeriment anterior, es procedirà al vostre llançament i de totes les persones que ocupen l'habitatge i al desallotjament de mobles i béns, amb la tramitació prèvia d'expedient administratiu de desnonament per falta de pagament, d'acord amb el que regula l'article 142 del Decret 2.114/1968, de 24 de juliol, sobre Reglament d'Habitatges de Protecció Oficial.
  
Tercer
  
Procediu per la Inspecció d'Administració del Patrimoni de l'Institut Valencià d'Habitatge, SA, a notificar aquest requeriment a l'interessat.